Poaceae

Las Poaceae o Gramineae son una granda familha gaireben omnipresenta de plantas de flors monocotiledònas conegudas amb lo nom de graminèas. Comprend las graminèas cerealièras, los bambos e las graminèas de las pradas naturalas e d'espècias cultivadas pels pelencs e paturatges. Aquelas son comunament ditas collectivament erbas.

Amb aperaquí 780 genres e 12 000 espècias, las Poaceae son la cinqena pus granda familha de plantas, après las Asteraceae, Orchidaceae, Fabaceae e Rubiaceae. 

Las Poacèas son la familha vegetala pus importanta sul plan eonomic, que fornisson d'aliments de basa a partir de las culturas cerealièras domesticas talas que lo milh, lo blat, lo ris, l'òrdi e lo milh menut, e d'aliments pel bestial. Fornisson, per la consomacion umana dirècta, un pauc mai de la mitat (51%) de tota l'energia alimentària; lo ris provesís 20%, lo blat 20%, lo milh 5,5% e las autras cerealas 6%. D'unes membres de las Poacèas servisson coma materials de construccion (bambó, restoble e palha); d'autres pòdon provesir una font de biocarburant, principalament via la conversion del milh en etanòl.

Las graminèas an de cambas cavas levat als noses e de fuèlhas altèrnas estreitas portadas sus dos rengs. La partida inferiora de cada fuèlha renferma la camba, formant un estug. Laa fuèlhas butan a partir de la basa del limbe, una adaptacion li permeton de faire fàcia a de brostatges freqüents.

Òm estima que las pradas talas que la savana e la prada ont las erbas son dominantas representan 40,5% de la superfícia terrèstra, levat Groenlàndia e Antartida. Las graminèas constituisson tanben une partida importanta de la vegetacion dins nombroses autres abitats, especialament las zonas umidas, los bòsques e la tondra.

E mai que sián comunament dits «erbas», les erbièrs marins, los joncs e las èrbas de cotèla fan pas partit d'aquela familha. Los joncs e las èrbas de cotèla son aparentats a las Poaceae, essent membres de l'òrdre dels Poales, mas los erbièrs marins son membres de l'òrdre dels Alismatales.
*